L Ī G U M S Nr. RPP- 17- 41-lī

**(par tipogrāfijas izstrādājumu iegādi)**

Rīgā, 2017.gada 31.martā

**Rīgas pašvaldības policija**,vienotais reģistrācijas Nr.90000055099 (turpmāk – **Pasūtītājs**) tās priekšnieka **Jura Lūkass** personā, kurš rīkojas pamatojoties uz Rīgas pašvaldības policijas nolikumu, no vienas puses, un

**Sabiedrība ar ierobežotu atbildību „GR ART & PRINT”**, vienotais reģistrācijas Nr.40103323220 (turpmāk – **Piegādātājs**) tās valdes locekļa **Mārtiņa Rozentāla** personā, kurš rīkojas pamatojoties uz sabiedrības statūtiem, no otras puses, bet katrs atsevišķi un abi kopā saukti – Puses,

ievērojot Publisko iepirkumu likumu un pamatojoties uz Pasūtītāja rīkotā iepirkuma ,,Par tipogrāfijas izstrādājumu iegādi”, iepirkuma identifikācijas Nr. RPP 2017/11, rezultātiem, noslēdz šo līgumu (turpmāk – Līgums) par sekojošo:

1. **Līguma priekšmets**
	1. Pasūtītājs uzdod un Piegādātājs apņemas maketēt, izgatavot un piegādāt Pasūtītāja norādītajā adresē tipogrāfijas izstrādājumus (turpmāk – Pasūtījums) saskaņā ar Piegādātāja piedāvājumu un Pasūtītāja izvirzītajām prasībām, atbilstoši Līguma pielikumam „Tehniskā specifikācija – Finanšu piedāvājums” (turpmāk – Pielikums) un šī Līguma noteikumiem.
	2. Pasūtītājs var uzdot (Līguma summas ietvaros) Līguma 1.1.punktā neminētu tipogrāfijas izstrādājumu (turpmāk – citi izstrādājumi) izgatavošanu un piegādi, šī Līguma 4.1.punkta noteiktajā kārtībā, pieprasījumam pievienojot nepieciešamos paraugus.
2. **Līguma summa un norēķinu kārtība**
	1. Tipogrāfijas izstrādājumu cenas ir noteiktas šī Līguma Pielikumā un tās šī Līguma darbības laikā nevar tikt paaugstinātas.
	2. Tipogrāfijas izstrādājumu cenas paaugstināšanas nepieciešamība ir iemesls šī Līguma izbeigšanai.
	3. Līguma summa bez PVN ir **EUR 25 000,00** (divdesmit pieci tūkstoši euro, 0 centi), 21% pievienotās vērtības nodoklis EUR 5 250,00 (pieci tūkstoši divi simti piecdesmit euro, 0 centi). **Kopējā Līguma summa ir EUR 30 250,00 (trīsdesmit tūkstoši divi simti piecdesmit euro, 0 centi)**.
	4. Citu izstrādājumu cena tiek noteikta saskaņā ar Piegādātāja izcenojumiem un iepriekš saskaņota ar Pasūtītāju. Pasūtītājs norēķinās par citiem izstrādājumiem piemērojot Pielikumā norādīto atlaidi.
	5. Par pasūtīto Preci Pasūtītājs veic maksājumu Piegādātāja bankas kontā 20 (divdesmit) dienu laikā pēc Preces piegādes, pamatojoties uz Piegādātāja izsniegto un Pasūtītāja pārstāvja apstiprināto rēķinu un pavadzīmi (turpmāk – elektroniskais rēķins);
	6. Piegādātājs sagatavo elektronisko rēķinu atbilstoši Rīgas pilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu.
	7. Piegādātājs elektroniskos rēķinus apmaksai iesniedz, izvēloties vienu no sekojošajiem rēķina piegādes kanāliem:

 2.7.1. izveido programmatūru datu apmaiņai starp Piegādātāja norēķinu sistēmu un pašvaldības vienoto informācijas sistēmu;

 2.7.2. augšupielādē rēķinu failus pašvaldības portālā www.eriga.lv, atbilstoši portālā noteiktajam aprakstam par elektroniskā rēķina iesniegšanas formātu un piegādes veidu;

 2.7.3. izmanto Web formas manuālai rēķinu ievadei.

2.8. Līgumā noteiktā kārtībā iesniegts elektroniskais rēķins nodrošina Pusēm elektroniskā rēķina izcelsmes autentiskumu un satura integritāti.

2.9. Puses vienojas, ka elektroniskā rēķina apmaksas termiņu skaita no dienas, kad Piegādātājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Piegādātājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.

2.10. Piegādātājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.

2.11. Ja Piegādātājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Piegādātājs ir iesniedzis atkārtoto elektronisko rēķinu.

2.12. Pasūtītājam jebkurā brīdī ir tiesības vienpusēji atkāpties no līguma, ja tas konstatē, ka preces piegāde netiek sniegta atbilstoši tehniskās specifikācijas un līguma noteikumiem.

1. **Pušu pienākumi un tiesības**
	1. **Piegādātāja pienākums ir:**
		1. veikt Pasūtījuma kvalitatīvu un savlaicīgu izpildi;
		2. nodrošināt Pasūtījuma izpildi atbilstoši vispārpieņemtajām tipogrāfijas darbu izpildes prasībām, saskaņā ar Līguma pielikumu un šī Līguma noteikumiem;
		3. pēc nepieciešamības iesniegt Pasūtītājam tipogrāfijas darba maketu vienas darba dienas laikā pirms Līguma 4.1. punktā minētā pasūtījuma izpildes.
	2. Piegādātājam ir tiesības saņemt samaksu par tipogrāfijas izstrādājumiem šajā Līgumā noteiktajā termiņā.
	3. **Pasūtītāja pienākums ir:**
		1. veikt samaksu par Pasūtījuma izpildi saskaņā ar šī Līguma noteikumiem;
		2. vienas darba dienas laikā pieņemt lēmumu par tipogrāfijas darba maketa apstiprināšanu vai neapstiprināšanu un par lēmumu ziņot Piegādātājam;
		3. pieņemt no Piegādātāja izpildīto Pasūtījumu, ja tas atbilst šī Līguma noteikumiem;
		4. kompensēt Piegādātājam ražošanas procesā radušās izmaksas gadījumā, ja Pasūtītājs ir atsaucis Pasūtījuma izpildi un Piegādātājs jau ir uzsācis pasūtījuma izpildi.
	4. **Pasūtītājam ir tiesības:**
		1. saņemt kvalitatīvus tipogrāfijas izstrādājumus;
		2. izvirzīt pretenzijas par Pasūtījuma kvalitāti.
		3. neizmantot visu 2.3.punktā minēto Līguma summu.
2. **Pasūtījuma izpildes kārtība, termiņi un garantija**
	1. Pasūtījuma izgatavošana un piegāde šā Līguma ietvaros tiek veikta uz Pasūtītāja rakstiska pieteikuma pamata vai izmantojot elektroniskos saziņas līdzekļus, kurā Pasūtītājs norāda tipogrāfijas izstrādājumu veidu un daudzumu.
	2. Pasūtītājs tipogrāfijas izstrādājumu pieteikumu sagatavo un iesniedz to Piegādātājam.
	3. Pēc tipogrāfijas darba maketa apstiprināšanas Piegādātājs nekavējoties uzsāk Pasūtījuma izpildi un veic pasūtīto tipogrāfisko izstrādājumu izgatavošanu.
	4. Piegādātājs Pasūtījuma izpildē ievēro termiņu – 5 (piecu) dienu laikā no dienas kad Pasūtītājs apstiprinājis tipogrāfijas darba paraugnovilkumu – maketu.
	5. Pasūtījuma piegādes adrese ir – Rīgā, Lomonosova ielā 12a.
	6. Pasūtījumu saņem:
		1. administratīvā pārkāpuma protokolus – Tatjana Juškina tālrunis 67037818;
		2. veidlapas, darba žurnālu – Jānis Bērziņš tālrunis 67037828;
		3. bukletus, plakātus – Toms Sadovskis tālrunis 67037814;
		4. mērķus šaušanai – Harijs Jirjens tālrunis 67037847;
	7. Piegādātāja pienākums ir ne vēlāk, kā 2 (divu) dienu laikā pēc pretenziju saņemšanas no Pasūtītāja par saviem līdzekļiem novērst tipogrāfijas izstrādājumiem trūkumus vai vienoties ar Pasūtītāju par trūkumu novēršanas kārtību.
	8. Visiem tipogrāfijas izstrādājumiem ir Piegādātāja garantija, kura, ja tiek, ievēroti izstrādājuma lietošanas noteikumi, tiek, saglabāta visā izstrādājuma lietošanas laikā.
3. **Pušu atbildība**
	1. Puses ir atbildīgas par savas darbības vai bezdarbības rezultātā otrai Pusei nodarītajiem zaudējumiem un atlīdzina tos pilnā apmērā.
	2. Pasūtītājs ir atbildīgs par norēķina termiņa ievērošanu un kavējuma gadījumā Piegādātājs ir tiesīgs prasīt no Pasūtītāja līgumsoda samaksu 1% (viena procenta) apmērā no kavētās norēķina summas par katru kavējuma dienu , bet ne vairāk par 10% (desmit procentiem) no Preces pasūtījuma summas.
	3. Šī Līgumā 4.4.punktā noteikto Pasūtījuma izpildes termiņa neievērošanas gadījumā Pasūtītājs ir tiesīgs prasīt no Piegādātāja līgumsoda samaksu 1% (viena procenta) apmērā no Pasūtījuma summas par katru kavējuma dienu, bet kopsummā ne vairāk kā 10% (desmit procentus) no Pasūtījuma summas.
	4. Līgumsoda samaksa neatbrīvo Puses no savu pienākumu izpildes.
	5. Ja šis Līgums tiek izbeigts Piegādātāja vainas dēļ saskaņā ar Līguma 7.5.1–7.5.4.apakšpunktu, Pasūtītājs no Piegādātāja ir tiesīgs prasīt līgumsodu 10% (desmit procentu) apmērā no Līguma summas.
	6. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.
4. **Strīdu izskatīšanas kārtība**
	1. Visas domstarpības un strīdus, kas skar šo Līgumu, Puses izskata pārrunu ceļā.
	2. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar spēkā esošajiem Latvijas Republikas normatīvajiem aktiem.
	3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
5. **Līguma darbības termiņš un izbeigšana**
	1. Līgums stājas spēkā no parakstīšanas dienas un tā darbības termiņš ir 1 (viens) gads. Līguma darbības termiņš beidzas, kad iestājas šī Līguma 7.2.punktā norādītie nosacījumi.
	2. Līguma darbības termiņš automātiski izbeidzās, līdzko Līguma summa sasniedz 2.3.punktā noteikto.
	3. Līgumu var izbeigt pirms termiņa ar Pušu rakstisku vienošanos.
	4. Piegādātājs ar rakstisku paziņojumu, ir tiesīgs šo Līgumu izbeigt, ja Pasūtītājs regulāri nepilda 3.3.1, 3.3.3 vai 3.3.4.punktā noteiktus pienākumus.
	5. Pasūtītājs, ar rakstisku paziņojumu, ir tiesīgs šo Līgumu izbeigt nekavējoties šādos gadījumos:
		1. ja Pasūtītāju neapmierina Pasūtījuma kvalitāte, jo tā neatbilst Līguma noteikumiem;
		2. ja regulāri tiek mainīts nekvalitatīvs Pasūtījums pret Līgumam atbilstošu;
		3. ja regulāri tiek kavēts Pasūtījuma izpildes termiņš;
		4. ja Piegādātājs vēlas paaugstināt Pasūtījuma cenu;
		5. ja Piegādātājs pasludināts par maksātnespējīgu;
		6. ja kompetentas valsts vai pašvaldību institūcijas Piegādātāja saimnieciskajā darbībā ir konstatējušas normatīvo aktu pārkāpumus, kā rezultātā apturēta Piegādātāja saimnieciskā darbība.
	6. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
6. **Papildus noteikumi**
	1. Jebkuri Līguma grozījumi noformējami rakstveidā un pēc to abpusējas parakstīšanas pievienojami šim Līgumam kā neatņemamas tā sastāvdaļas.
	2. Jautājumi, kas nav atspoguļoti Līgumā, tiek izskatīti saskaņā ar Latvijas Republikas normatīvajiem aktiem.
	3. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
	4. Puses apņemas nekavējoties informēt viena otru par savu rekvizītu maiņu.
	5. Līgums sastādīts uz 4 (četrām) lapām, ar pielikumu ,,Tehniskā specifikācija–finanšu piedāvājums” uz 4 (četrām) lapām, kas ir neatņemama šī Līguma sastāvdaļa, 2 (divos) eksemplāros, katrai Pusei pa vienam eksemplāram. Abiem Līguma eksemplāriem ir vienāds juridiskais spēks.
7. **Pušu rekvizīti un paraksti**

 **Pasūtītājs: Piegādātājs:**

|  |  |
| --- | --- |
| **Rīgas pašvaldības policija** | **SIA „GR ART & PRINT”** |
| Lomonosova iela 12a Rīga, LV-1019PVN reģ. Nr. LV 90000055099Banka „Nordea Bank AB Latvijas fil.”  |  |
| Kods: NDEALV2XKonts: LV82NDEA0021800014010Tālrunis. 67037802(kontaktpersona: Māris Džeriņš)Fakss:67026184 |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  **J.Lūkass z.v.** |  **M.Rozentāls z.v.** |